אירוויזיון 1957

אירוויזיון 1957 (באנגלית: Eurovision Song Contest 1957, בצרפתית: Concours Eurovision de la chanson 1957) הייתה האירוע השני של תחרות הזמר של האירוויזיון. התחרות נערכה ב-3 במרץ 1957, באולם גרוסר זנדזאל דס הזישן רונדפוקס, הממוקם בעיר פרנקפורט שבגרמניה המערבית. היא הופקה על ידי איגוד השידור האירופי ורשות השידור הגרמנית ARD. אנאיד איפליקיאן הנחתה את אירוויזיון 1957, שכמו באירוע הקודם הוצג בעיקר כתוכנית רדיו, חרף העלייה במספר האנשים הצופים בטלוויזיה ביתית בו. עשר מדינות השתתפו בתחרות זו. אוסטריה, דנמרק והממלכה המאוחדת רשמו את הופעתן הבכורה והצטרפו לאירוויזיון. בתום ספירת הקולות זכתה הנציגה ההולנדית קורי ברוקן, שביצעה את השיר "Net als toen", במקום הראשון. השיר נכתב והולחן על ידי וילי ואן המרט וגווס יאנסן. זה היה הניצחון הראשון מתוך חמישה של הולנד באירוויזיון. אירוויזיון 1957 התקיימה בעיר פרנקפורט, אחת הערים הגדולות ביותר בגרמניה המערבית. הוא נערך באולם גרוסר זנדזאל דס הזישן רונדפוקס, אולם קונצרטים ואולפן טלוויזיה לשעבר. כיום הוא משמש בעיקר להצגות ומחזות זמר. לאחר שנחרבה בקרבות מלחמת העולם השנייה, פרנקפורט בנתה את עצמה מחדש עד שנות ה-50, והפכה למוקד פיננסי חשוב באירופה. את רוב עלויות הבנייה שילמו ארגונים בינלאומיים ופיננסיים כאחד. בשנת 1957, כשבוע לפני האירוע, הסתיימה בנייתו של אחד מגורדי השחקים הגבוהים בעיר. יש הטוענים כי איגוד השידור האירופי בחר בגרמניה לארח את האירוויזיון השני בשטחה, כיוון שהיא הגיעה למקום השני בשנת 1956, עם השיר "Im Wartesaal zum großen Glück" של וולטר אנדראס שוורץ. הדבר לא אושר אף פעם על ידי גורם רשמי ממארגני התחרות. באירוויזיון 1957 בוצעו שני שירים השונים באורכם באופן משמעותי מהאחרים: השיר האיטלקי, "Corde della mia chitarra" בביצוע של נונציו גאלו, נמשך כחמש דקות, ואילו השיר הבריטי, "All" בביצועה של פטרישיה ברדין, נמשך כשתי דקות בלבד. לאחר התחרות הגביל איגוד השידור האירופי את אורך השירים לשלוש דקות בערך. בניגוד לשנה הקודמת, באירוויזיון 1957 אפשר האיגוד לצמדים מוזיקליים להשתתף בתחרות. נציגי דנמרק, בירטה וילקה וגוסטב וינקלר, היו הצמד הראשון שעלה על בימת התחרות. בתום ההופעה שלהם, הזוג התנשק במשך כחצי דקה – הדבר עורר את חמתם של כמה פלגים שמרניים בחלק מהמדינות המשתתפות באירוע. כל שבעת המדינות שהתחרו באירוויזיון 1956, השתתפו גם באירוע זה. אליהן הצטרפו אוסטריה, דנמרק והמממלכה המאוחדת; אוסטריה ודנמרק רצו בכל מעודם להשתתף בתחרות ב-1956, אך פספסו את מועד ההרשמה. גם הממלכה המאוחדת הייתה, לכאורה, צפויה להשתתף, אולם בינואר 2017 איגוד השידור האירופי הצהיר כי מדובר בספקולציה של מעריצי התחרות. כשהאומה הבריטית הצטרפה לתחרות בשנת 1957, הצהיר האיגוד כי חלק מהשינויים שבוצעו בפורמט האירוויזיון התבססו על פסטיבל הזמר הבריטי של ה-BBC. כל הופעה נוהלה על ידי המנצח שניצח על התזמורת. מדיה וקבצים בנושא אירוויזיון 1957 בוויקישיתוף אתר האינטרנט הרשמי של אירוויזיון 1957 (באנגלית) אירוויזיון 1957, באתר האירוויזיון הרשמי היסטוריית ההצבעות של אירוויזיון 1957 אירוויזיון 1957, במסד הנתונים הקולנועיים IMDb (באנגלית) "Eurovision Song Contest - Frankfurt 1957". EBU. נבדק ב-23 ביוני 2021. {{cite web}}: (עזרה) "Location database - Großer Sendesaal des hessischen Rundfunks". film-commission-hessen.de. אורכב מ-המקור ב-1 במאי 2013. נבדק ב-12 ביוני 2012. {{cite web}}: (עזרה) "Die singende Richterin: Corry Brokken" (בגרמנית). Eurovision.de. נבדק ב-12 ביוני 2012. {{cite web}}: (עזרה) "Reconstruction and the "Frankfurter Principle"". Messe Frankfurt. אורכב מ-המקור ב-27 במאי 2014. נבדק ב-20 באוקטובר 2012. {{cite web}}: (עזרה) "Frankfurt City History". Tourist Information Offices Frankfurt. אורכב מ-המקור ב-14 בספטמבר 2013. נבדק ב-20 באוקטובר 2012. {{cite web}}: (עזרה) Jordan, Paul (11 בינואר 2017). "Shining a light on the United Kingdom: 60 Years at Eurovision". eurovision.tv. European Broadcasting Union. נבדק ב-13 בינואר 2017. Contrary to popular fan myths, the UK did not intend to enter in 1956 as the BBC had previously created their own separate contest, the Festival Of British Popular Songs {{cite web}}: (עזרה) "And the conductor is..." נבדק ב-10 ביולי 2018. {{cite web}}: (עזרה) "Results of the Final of Frankfurt 1957". European Broadcasting Union. ארכיון מ-27 במרץ 2021. נבדק ב-27 במרץ 2021. {{cite web}}: (עזרה) "Eurovision Song Contest 1957 – Scoreboard". European Broadcasting Union. אורכב מ-המקור ב-30 ביוני 2015. נבדק ב-14 ביוני 2021. {{cite web}}: (עזרה)